Akmal Xolmatov. Akmal Xolmatov (1976-yil 4-aprelda tugʻilgan) – tojikistonlik va oʻzbekistonlik sobiq futbolchi, futbol murabbiyi. Akmal hujumkor yarim himoyachi va hujumchi sifatida oʻynagan. Xolmatov Neftchi klubi tarixidagi eng yaxshi futbolchilardan biri. Futbolchilik faoliyati. Klub. Xolmatov 1993—1996-yillarda „Regar-TadAZ“ safida oʻynagan. 1996-yilda Xolmatov Oʻzbekistonga koʻchib oʻtgan va Fargʻonaning „Neftchi“ klubida oʻynay boshlagan. 2001-yilda Oʻzbekiston fuqaroligini olgan. Fargʻonaning „Neftchi“ klubida 12 yil davomida oʻtkazgandan soʻng, Xolmatov poytaxt jamoasi „Paxtakor“ klubiga oʻtgan. Ikki mavsum davomida „Paxtakor“ jamoasi safida oʻynab, klub bilan 2009-yilgi Oʻzbekiston kubogini qoʻlga kiritgan. 2010-yilgi mavsum oʻrtalarida Akmal Hamadon shahrining „PAS“ jamoasi tarkibiga oʻtgan. Xolmatov Eron klubi safida 29 ta oʻyin oʻtkazib, 2 ta gol urgan. 2012-yil boshida Oʻzbekistonga qaytib kelgan va Oʻzbekiston Birinchi ligasidan Oliy ligaga qaytgan Toshkentning „Lokomotiv“ klubi bilan shartnoma imzolagan. Bu davrda Lokomotiv jamoasiga Tojikistonlik murabbiy Hakim Fuzaylov ustozlik qilgan. Lokomotiv klubi tarkibida ikki mavsum davomida oʻynagan va 44 ta oʻyin oʻtkazib, 12 ta gol urishga erishgan. 2014-yilgi mavsum yozgi transfer oynasida Fargʻonaning „Neftchi“ jamoasiga qaytgan. Bir yarim yil davomida klubda 38 ta uchrashuvda maydonga tushib, 5 ta gol urishga erishgan. 2016-yil boshida Tojikistonning „Istiqlol Dushanbe“ bilan shartnoma imzolagan Baxsli xolatlar. Xolmatov 2007-yilda, Osiyo Futbol Konfederatsiyasi OFK musobaqalarida oʻynash uchun hujjatlarni qalbakilashtirgan ikki markaziy osiyolik oʻyinchining shaxsi boʻyicha tekshiruv boshlaganida, nazorat ostiga tushgan edi. Tekshiruv shuni koʻrsatdiki, „Akmal Xolmatov“ va „Akmal Holmatov“ roʻyxatdan oʻtgan ikki futbolchi aslida bir shaxs boʻlgan. Xalqaro. Xolmatov 2003—2007-yillarda Tojikiston terma jamoasida oʻynagan va 2010-yilgi Jahon chempionati saralash bosqichida ishtirok etgan. Faoliyat statistikasi. Klub. "2017-yil 6-may kuni oʻtkazilgan oʻyin holatiga koʻra" Terma jamoa – Xalqaro. "2007-yil 18-noyabrda oʻtkazilgan oʻyindagi aniq statistika" Xalqaro. Terma jamoadagi gollar